नाण्यांमुळे तत्कालीन कालखंडाचा बोध खूपच स्पष्ट रीतीने होतो. उदाहरणार्थ, नाण्यासांठी वारलेल्या धातूंवरून तत्कालीन आर्थिक संपन्नता अथवा विपन्नावस्था यांचे दर्शन घडते. कुशाण व गुप्त काळात आंतरराष्ट्रीय व्यापारामुळे भारतात जी संपन्नता वाढली तिचे दर्शन तत्कालीन सुवर्णनाण्यांवरून होते. तर स्कंदगुप्ताच्या काळात आंतरराष्ट्रीय व्यापारात झालेली घट व परकीय आक्रमणामुळे झालेला खर्च यामुळे आर्थिक जी विपन्नावस्था प्राप्त झाली तिचे प्रत्यंतर त्या काळातील सुवर्णनाण्यांच्या कमतरतेत आढळून येते. क्वचित प्रसंगी नाण्यावंर राजांची गुणवैशिष्टये दाखविणारी चिन्हेही कोरलेली आढळतात. समुद्रगुप्ताच्या नाण्यावंर तो स्वत: वीणावादन करीत आहे अशी प्रतिमा कोरलेली आढळते.

त्यावरून त्याची संगीतशास्त्रातील आवड व गती यांचे ज्ञान होते. इंडो-ग्रीक राज्यकर्त्याच्या नाण्यावंर ग्रीक देवदेवतांच्या प्रतिमा व ग्रीक शिल्पशैलीचा प्रभाव जाणवतो. तर कुशाण राज्यकर्त्यानी हिंदू धर्म व संस्कृतीला जे उत्तेजन दिले ते त्यांच्या नाण्यावंर असेलेली हिंदू प्रतीके व हिंदू देवदेवतांच्या प्रतिमांवरून समजते. यज्ञश्री शतकर्णी यांच्या नाण्यावंर शिडाच्या जहाजाची सुरेख व कोरीव प्रतिमा आढळते.